Отаџбини (Мило Јововић)
Мило Јововић 

Отаџбино моја мила,
Најмилије биће моје;
Ја сам сретан кад сам нико
На слободне груди твоје.

Отаџбино моја мила,
Твој те синак вјерно брани;
Он за тебе крвцу лије
Кад настану мучни дани.

Отаџбино моја мила,
Ти једино моје благо,
У наручја твоја слатка
Умр'јет ми је вазда драго.

Отаџбино моја мила,
Ти си слатка моја мати,
Твоја љубав синка твога
На бојноме пољу прати.

Отаџбино моја мила,
Поносит се хоћу с тобом;
Јер у твоје кршне горе
Нећу бити никад робом.

Бар, Мило Јововић, „Босанска вила“, број 10., у Сарајеву, 15. маја 1895., стр. 148.
Јововићеве пјесме 1894.